Diari Oficial de la Generalitat Valenciana


Sumari del DOGV 3414, del 18-01-1999 (1999/131)

Informació pública de la documentació integrant de l'Alternativa Tècnica del Programa d'Actuació Integrada de la Unitat d'Execució del sector Santa Rosa Centre de Riba-roja de Túria, promogut per Jedomán, SL.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3414

Data del DOGV
:   18-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/131


Organisme emissor
:   Jedoman, SL

Tipus de document
:   Anunci

Informació pública de la documentació integrant de l'Alternativa Tècnica del Programa d'Actuació Integrada de la Unitat d'Execució del sector Santa Rosa Centre de Riba-roja de Túria, promogut per Jedomán, SL. [1999/S131]
  
Mitjançant aquest edicte s'anuncia l'obertura d'un període d'informació pública de 20 dies comptadors a partir de l'endemà de la publicació en el Diari Oficial de la Generalitat Valenciana de la documentació integrant de l'Alternativa Tècnica del Programa d'Actuació Integrada de la Unitat d'Execució del sector Santa Rosa Centre, de Riba-roja de Túria, promogut per Jedomán, SL.
  
Així mateix s'anuncia l'obertura d'un període d'informació pública de 20 dies comptadors a partir de l'endemà de la publicació en el Diari Oficial de la Generalitat Valenciana de la documentació pròpia del Pla Parcial del sector Santa Rosa Centre, on constarà, d'acord amb el que estableix l'article 52.1.b de la Llei Valenciana 6/1994, de 15 de novembre, Reguladora de l'Activitat Urbanística que tenint en compte que aquest Pla Parcial es tramita junt al Programa d'Actuació Integrada per al seu desenvolupament, li són d'aplicació les regles de tramitació i aprovació dels Programes però sols pel que fa a l'adjudicació d'aquests últims.
  
La documentació abans esmentada estarà a la vista durant els expressats períodes d'exposició pública a la Notaria de Francisco Moret Martínez, sita a Benaguasil, carrer del Castell, número 4, de 09 a 14 hores, de dilluns a divendres.
  
S'adverteix que, dins del termini de 20 dies comptadors des de la publicació de l'últim anunci, qualsevol persona podrà comparèixer en la notaria abans esmentada per a obtenir còpia de l'acta notarial de protocol·lització o sol·licitar que se li exhibesca aquesta. Així mateix es fa constar la possibilitat de consultar en l'Ajuntament les actuacions derivades de la documentació depositada en aquest amb data 18 de desembre de 1998 i també de presentar, per a la seua incorporació a aquestes, tant al·legacions com alternatives tècniques que pretenguen competir amb l'exposada al públic, com proposicions juridicoeconòmiques per a executar qualsevol de les alternatives, tot allò segons el que es disposa en els articles 46 i 48 de la ja esmentada Llei Valenciana 6/1994, de 15 de novembre.
  
Aquestes proposicions juridicoeconòmiques es presentaran en el Registre General de l'Ajuntament en plica tancada dins dels cinc dies hàbils següents des del venciment del termini anterior amb la documentació establerta en apartats c i d de l'article 32 de la Llei Reguladora de l'Activitat Urbanística.
  
L'acte d'obertura de pliques se celebrarà en l'Ajuntament l'endemà hàbil a la conclusió del termini per a presentar-les. Durant els 10 dies següents a l'obertura de pliques totes les actuacions estaran a la vista per a consulta i al·legacions abans de l'aprovació del Programa i l'adjudicació de la seua execució.